એ બધાને અવગણીને નઝમા સડસડાટ કેબીનમાં દાખલ થઇ ગઈ. કારણકે એની માટે એ કંઈ પણ નવું ન હતું… ક્યાંક એનું નામ બોલાવું કે કહેવું, અને સામે વાળાનું આમ ચોંકી ઉઠવું એ બધું જ એનું માટે રોજનું હતું – એક આદત જેવું જ ! અને હમણાં કેબીનમાં પણ એ જ પરિસ્થિતિ થવાની છે એ વાતથી બખૂબી રીતે વાકેફ નઝમાએ થડકતા હૈયે કેબીનમાં પગ મુક્યો. આમ તો એની માટે આવા ઈન્ટરવ્યું પણ કોઈ નવી વાત ન હતી, પણ આજે એ એક જાણીતી કંપનીમાં પબ્લિક રીલેશન (પી.આર.) ડીપાર્ટમેન્ટમાં એક પોસ્ટ માટે ઈન્ટરવ્યું આપવા અમદાવાદ આવી હતી. અને તેથી એક અકથ્ય ગભરાટ તેને ઘેરી વળ્યો હતો !